b'\n_START_ARTICLE_\nSamferdsel i Bhutan\n_START_PARAGRAPH_\nSamferdsel i Bhutan er p\xc3\xa5virket av Bhutans h\xc3\xb8ye og trange dalf\xc3\xb8rer. Mange bygder har liten eller ingen veiforbindelse, og halvparten av innbyggerne har en halv dags gange til bilvei. Det er et politisk m\xc3\xa5l at dette skal reduseres til 25% innen 2012. Det er ingen jernbane i Bhutan.\n_START_SECTION_\nVeier\n_START_PARAGRAPH_\nDen f\xc3\xb8rste veien i Bhutan ble bygget i 1962 fra Phuntsholing ved den indiske grensen, til Paro og Thimpu, videre til Trongsa, Trashigang og Samdrup Jongkhar. Veien ble bygget med en bredde p\xc3\xa5 bare 2,5 meter._NEWLINE_Landet har 8 000 km veier. 3 750 km av dette er hovedveier. 62% er asfaltert. Landet har 24 000 biler. (2001) Det er godt organiserte, men ofte overfylte, bussruter.\n_START_SECTION_\nLuftfart\n_START_PARAGRAPH_\nParo lufthavn er landets eneste internasjonale flyplass. Den ligger 6 km fra Paro by, p\xc3\xa5 2 235 moh.. Flyplassen hadde i 2015 268.000 reisende.'